Greiðslurnar verða bundnar við þá upphæð sem sett verður í stuðninginn á fjárlögum hverju sinni og því gæti það gerst að einkareknir fjölmiðlar myndu ekki ná því hlutfalli af rekstrarkostnaði ritstjórna í endurgreiðslu , ef ekki fjármagnið sem sett væri í málaflokkinn nægði ekki til . Á fjárlögum sem samþykkt voru í síðustu viku er 400 milljónir króna settar í stuðning til einkarekinna fjölmiðla . Auglýsing Verði frumvarpið að lögum munu þau gilda frá 1. janúar 2020 . Lögin taka til kostnaðar sem fellur til frá og með rekstrarárinu 2019 . Málið hefur verið í deiglunni árum saman og drög að frumvarpinu voru fyrst kynnt af ráðherra í lok janúar síðastliðins . Það hefur ekki komist á dagskrá vegna mikillar andstöðu við málið hjá hluta þingflokks Sjálfstæðisflokks . Þær breytingar sem gerðar hafa verið á því eru til að koma til móts við þá andstöðu . Stærstu fyrirtækin tala til sín þorra stuðningsins Viðbúið er að þrjú stærstu einkareknu fjölmiðlafyrirtæki landsins : Árvakur ( útgáfufélag Morgunblaðsins ) , Sýn og Torg ( útgáfufélag Fréttablaðsins ) , muni fá hámarksendurgreiðslu upp á 50 milljónir króna hvort . Skerðingin á endurgreiðsluhlutfallinu sem orðið hefur á milli frumvarpa Lilju mun því ekki bitna á þeim heldur einvörðungu á minni fjölmiðlafyrirtækjum sem eru ekki með nægjanlega háan rekstrarkostnað til fá hámarksgreiðslu . Til viðbótar er gert ráð fyrir sérstökum viðbótarstuðningi við einkarekinna fjölmiðla sem nemur allt að fjórum prósentum af þeim hluta af launum launamanna fjölmiðils sem falla undir lægra skattþrep tekjuskattsstofns . Þessi sérstaki stuðningur lækkar úr 5,25 prósentum í upphaflegu frumvarpi Lilju í fjögur prósent . Þeir miðlar sem eru með flest starfsfólk fá þorra viðbótarstuðningsins í sinn hlut . Samkvæmt nýja frumvarpinu mun ráðherra skipa úthlutunarnefnd um stuðningsgreiðslurnar . Nefndarmennir verða tilnefndir af ríkisendurskoðanda en ráðherrann mun sjálfur skipa formann og varaformann hennar úr hópi þeirra sem sem ríkisendurskoðandi tilnefnir . Umsókn um stuðning á að skila inn , ásamt viðeigandi fylgigögnum , fyrir 31. mars ár hvert og úthlutun verður fyrir fyrra rekstrarár . Á meðal þeirra skilyrða sem fjölmiðlar þurfa að uppfylla til að geta sótt um stuðning er að fjöldi á ritstjórn sé að minnsta kosti þrír , að fjölmiðillinn hafi verið starfandi í að minnsta kosti tólf mánuði og að hann sé ekki í vanskilum vegna opinberra gjalda eða afdreginna lífeyrisiðgjalda . Fjölmiðlafyrirtæki verða látin leggja fram staðfestingu á skuldastöðu við opinbera aðila og lífeyrissjóði áður en umsókn þeirra verður samþykkt . Kjarninn miðlar er eitt þeirra fjölmiðlafyrirtækja sem uppfylla þau skilyrði sem sett eru fyrir endurgreiðslu í frumvarpinu . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .